אבראהים חאתמי-כיא נולד ב-1961 בטהראן לאב פרסי ואם אזרית. למשפחה היו שבעה ילדים. לאחר סיום בית הספר, הוא התחיל לימודים באוניברסיטת טהראן בו למד אמנות הקולנוע. הוא החל את הקריירה בסרטים תעודיים קצרים על מלחמת איראן–עיראק. בהמשך, לאור הניסיון שרכש בעריכת סרטים ובהיותו בחזית הלחימה, החל לכתוב תסריטים לסרטים ולעסוק בבימוי. בשנת 1989 זכה לראשונה בפרס בפסטיבל הקולנוע האיראני. בשנת 1994 נסע לבוסניה וצילם סרט על אירועי המלחמה שם.